stanford-oval/wikipedia huggingface dataset:
หฺวัง ไท่จี๋
พระราชกรณียกิจด้านการเมือง

หฺวัง ไท่จี๋ ทรงจัดตั้งกระทรวงหกกระทรวงแบบจีนและให้มีการสอบเข้ารับราชการแบบจีนที่เหลียวตง ในปี ค.ศ.1635 หฺวัง ไท่จี๋ เปลี่ยนชื่อประเทศจากแมนจูเป็นราชวงศ์ชิง เปลี่ยนชื่อเผ่าจากหนี่เจินเป็นแมนจู ได้ยกฐานะของพระองค์เป็นจักรพรรดิเทียบเท่าจักรพรรดิราชวงศ์หมิงทำการปรับตำแหน่งขุนนางโดยมีแบบจากจีน นอกจากนี้ได้มีการตั้งตำแหน่งอ๋องพระมาลาเหล็กเพื่อพระราชทานให้แด่เชื้อพระวงศ์ที่มีความชอบต่อแผ่นดิน
พระราชกรณียกิจด้านการทหาร

ปี 1627 หฺวัง ไท่จี๋ นำทัพบุกโจมตีจิ่นโจว แต่ได้ลอบส่งทัพบุกโจมตีหนิงหยวน หยวนฉงหวนรู้ทันจึงเฝ้ารักษาหนิงหยวนพร้อมทั้งใช้ปืนใหญ่โจมตีทัพแมนจู หฺวัง ไท่จี๋ จึงต้องสั่งถอยทัพ
ปี 1627 หฺวัง ไท่จี๋ ทรงให้องค์ชายอามินยกทัพบุกโจมตีอาณาจักรโชชอน โดยมีองค์ชายจีเอ่อร์ฮาหล่าง, องค์ชายอาจี้เก๋อและองค์ชายเย่ทัวร่วมทัพด้วย
ปี 1629 หฺวัง ไท่จี๋ นำทัพบุกราชวงศ์หมิง โดยเปลี่ยนเส้นทางเดินทัพเพื่อหลบการป้องกันของหยวนฉงหวน ทัพแมนจูได้บุกผ่านทางหล่งจิ่งกวน, ต้าอานโข่ว อ้อมไปยังเหอเป่ยและบุกตรงไปยังปักกิ่ง จักรพรรดิฉงเจินทรงตกพระทัยเป็นอย่างมาก แต่หยวนฉงหวนก็ได้นำทัพมาช่วยปักกิ่งไว้ได้ทัน ทัพแมนจูจึงล่าถอยไป หฺวัง ไท่จี๋ ทรงเห็นว่าการชนะทัพของหยวนฉงหวนเป็นไปได้ยากจึงคิดจะถอยทัพกลับแต่ก่อนถอยทัพพระองค์ได้ซ้อนกลให้จักรพรรดิฉงเจินระแวงหยวนฉงหวน สุดท้ายฉงเจินก็ได้สั่งประหารชีวิตหยวนฉงหวนทั้งๆที่ไม่มีความผิด หฺวัง ไท่จี๋ เมื่อทราบข่าวก็ทรงดีพระทัยเป็นอย่างมาก
ปี 1636 หฺวัง ไท่จี๋ นำทัพบุกโจมตีอาณาจักรโชชอนเป็นครั้งที่ 2
ปี 1641 ทรงส่งกองทัพเข้ายึดจิ่นโจวและหนิงหยวนได้สำเร็จ ทำให้ราชวงศ์หมิงเหลือด่านซานไห่กวนเป็นกันชนเพียงแห่งเดียว
นอกจากการทำศึกสงครามแล้วหฺวัง ไท่จี๋ ได้มีการเพิ่มทหารกองธงมองโกลและกองธงฮั่นขึ้น เมื่อรวมกับกองธงแมนจูแล้วทำให้กองทัพแปดธงมีทั้งหมด 24 กองธง
ราชตระกูล

| ด ค กฮ่องเต้แห่งราชวงศ์ชิง |
| --- | --- |
 หฺวัง ไถจี๋  ซุ่นจื้อ  คังซี  ยงเจิ้ง  เฉียนหลง  เจียชิ่ง  เต้ากวง  เสียนเฟิง  ถงจื้อ  กวังซวี่  ผู่อี๋ (เซวียนถ่ง) 
เซี่ย → ชาง → โจว → ฉิน → ฮั่น → สามก๊ก → จิ้น / สิบหกรัฐ → เหนือ / ใต้ → สุย → ถัง → สิบรัฐ → เหลียว / ซ่ง / เซี่ยตะวันตก / จิน → หยวน → หมิง → ชิง → สาธารณรัฐจีน / สาธารณรัฐประชาชนจีน
หม่อมเจ้าวินิตา รพีพัฒน์

| หม่อมเจ้าวินิตา รพีพัฒน์ |
| --- | --- |
หม่อมเจ้า ชั้น 5

ประสูติ: 2 ธันวาคม พ.ศ. 2456
สิ้นชีพตักษัย: 6 มีนาคม พ.ศ. 2541 (84 ปี)
พระราชทานเพลิง: 18 มีนาคม พ.ศ. 2541 เมรุหลวงหน้าพลับพลาอิศริยาภรณ์ วัดเทพศิรินทราวาส
สวามี: หม่อมเจ้าวิมวาทิตย์ รพีพัฒน์
โอรส: หม่อมราชวงศ์วิภากร รพีพัฒน์
ราชวงศ์: จักรี
ราชสกุล: กิติยากร (โดยประสูติ) รพีพัฒน์ (โดยสมรส)
ราชวงศ์: จักรี
พระบิดา: พระเจ้าบรมวงศ์เธอ กรมพระจันทบุรีนฤนาถ
พระมารดา: หม่อมลเมียด กิติยากร ณ อยุธยา
ศาสนา: พุทธ
หม่อมเจ้าวินิตา รพีพัฒน์ (ราชสกุลเดิม: กิติยากร; 2 ธันวาคม พ.ศ. 2456 - 6 มีนาคม พ.ศ. 2541) เป็นพระธิดาในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมลเมียด กิติยากร ณ อยุธยา
พระประวัติ

หม่อมเจ้าวินิตา รพีพัฒน์ (ราชสกุลเดิม กิติยากร) มีพระนามลำลองว่า ท่านหญิงแห้ว เป็นพระธิดาในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมลเมียด กิติยากร ณ อยุธยา (สกุลเดิม เปลี่ยนประยูร) เมื่อวันที่ 2 ธันวาคม พ.ศ. 2456 มีอนุชาและกนิษฐภคินีร่วมพระบิดามารดาเดียวกันรวม 2 องค์ คือ หม่อมเจ้าสุวินิต กิติยากร และหม่อมเจ้ากิติปปียา กิติยากร และมีพระพี่น้องร่วมพระบิดาเดียวกันอีก 22 องค์
หลังจากทรงสำเร็จการศึกษาชั้นประถมและมัธยมที่โรงเรียนราชินีแล้ว ได้เสกสมรสกับหม่อมเจ้าวิมวาทิตย์ รพีพัฒน์ มีโอรสเพียงคนเดียวคือ หม่อมราชวงศ์วิภากร รพีพัฒน์ ซึ่งสมรสกับวุฒิวิฑู วุฒิชัย (เดิม หม่อมเจ้าวุฒิวิฑู วุฒิชัย; พระธิดาในพระเจ้าบรมวงศ์เธอ กรมหลวงสิงหวิกรมเกรียงไกร กับหม่อมประพันธ์ วุฒิชัย ณ อยุธยา) ต่อมาได้หย่าขาดกัน และสมรสใหม่กับเย็นจิตต์ รพีพัฒน์ ณ อยุธยา (สกุลเดิม สัมมาพันธ์) มีบุตรธิดา 3 คน คือ หม่อมหลวงอิทธากร หม่อมหลวงนิภาพร และหม่อมหลวงปกรวิช รพีพัฒน์
ตั้งแต่เสกสมรสแล้ว หม่อมเจ้าวินิตา รพีพัฒน์ ทรงปฏิบัติองค์เป็นแม่บ้านแม่เรือน และมีพระสุขภาพดีมาโดยตลอด เพิ่งเริ่มมีพระอาการประชวรบ้างเล็กน้อยในบั้นปลายแห่งชันษา ซึ่งสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงห่วงใยยิ่ง มีพระราชเสาวนีย์ให้ส่งไปรับการตรวจรักษาที่โรงพยาบาล และทรงส่งแพทย์ไปตรวจเยี่ยมพระอาการเป็นระยะ ๆ จนวาระสุดท้าย
หม่อมเจ้าวินิตา รพีพัฒน์ ได้ถึงชีพิตักษัยอย่างสงบด้วยพระอาการหทัยวาย ณ โรงพยาบาลวิชัยยุทธ กรุงเทพมหานคร เมื่อวันศุกร์ที่ 6 มีนาคม พ.ศ. 2541 รวมชันษาได้ 84 ปี 3 เดือน
การนี้ทรงพระกรุณาโปรดเกล้าฯ ให้รับการศพไว้ในพระบรมราชานุเคราะห์ และทรงบำเพ็ญพระราชกุศลพระราชทานเป็นลำดับมา พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันพุธที่ 18 มีนาคม พ.ศ. 2541
เครื่องราชอิสริยาภรณ์

พ.ศ. 2521 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2520 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2534 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2529 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
อำเภอหนองกุงศรี

| อำเภอหนองกุงศรี |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Nong Kung Si
คำขวัญ: ถิ่นลำหนองแสน แดนเกาะมหาราช ก๊าซธรรมชาติดงมูล ศูนย์ท่องเที่ยวหนองใหญ่ สว่างไสวด้วยแสงธรรม
แผนที่จังหวัดกาฬสินธุ์ เน้นอำเภอหนองกุงศรี
พิกัด:  16°39′21″N 103°17′38″E﻿ / ﻿16.65583°N 103.29389°E﻿ / 16.65583; 103.29389
ประเทศ:  ไทย
จังหวัด: กาฬสินธุ์
พื้นที่
 • ทั้งหมด: 626.9 ตร.กม. (242.0 ตร.ไมล์)
ประชากร (2564)
 • ทั้งหมด: 65,408 คน
 • ความหนาแน่น: 104.34 คน/ตร.กม. (270.2 คน/ตร.ไมล์)
รหัสไปรษณีย์ : 46220
รหัสภูมิศาสตร์: 4612
ที่ตั้งที่ว่าการ: ที่ว่าการอำเภอหนองกุงศรี ถนนท่าคันโท-ห้วยเม็ก ตำบลหนองกุงศรี อำเภอหนองกุงศรี จังหวัดกาฬสินธุ์ 46220
 ส่วนหนึ่งของสารานุกรมประเทศไทย
หนองกุงศรี เป็นอำเภอหนึ่งของจังหวัดกาฬสินธุ์ เดิมเป็นเขตท้องที่ของอำเภอสหัสขันธ์ทั้งหมด ก่อนที่จะย้ายมาขึ้นกับอำเภอท่าคันโทในปี พ.ศ. 2505 ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอท่าคันโท และยกฐานะเป็นอำเภอในวันที่ 25 มีนาคม 2522
ที่ตั้งและอาณาเขต

อำเภอหนองกุงศรีตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอท่าคันโท และอำเภอวังสามหมอ (จังหวัดอุดรธานี)
ทิศตะวันออก ติดต่อกับอำเภอสามชัย อำเภอสหัสขันธ์ และอำเภอเมืองกาฬสินธุ์
ทิศใต้ ติดต่อกับอำเภอเมืองกาฬสินธุ์ อำเภอยางตลาด และอำเภอห้วยเม็ก
ทิศตะวันตก ติดต่อกับอำเภอห้วยเม็ก และอำเภอกระนวน (จังหวัดขอนแก่น)
การแบ่งเขตการปกครอง > การปกครองส่วนภูมิภาค

อำเภอหนองกุงศรีแบ่งพื้นที่การปกครองออกเป็น 9 ตำบล 113 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | หนองกุงศรี |  |  | (Nong Kung Si) |  |  | 13 หมู่บ้าน |  |  |  | 6. | หนองใหญ่ |  |  | (Nong Yai) |  |  | 15 หมู่บ้าน |  |
| 2. | หนองบัว |  |  | (Nong Bua) |  |  | 13 หมู่บ้าน |  |  |  | 7. | ดงมูล |  |  | (Dong Mun) |  |  | 14 หมู่บ้าน |  |
| 3. | โคกเครือ |  |  | (Khok Khruea) |  |  | 15 หมู่บ้าน |  |  |  | 8. | ลำหนองแสน |  |  | (Lam Nong Saen) |  |  | 8 หมู่บ้าน |  |
| 4. | หนองสรวง |  |  | (Nong Suang) |  |  | 11 หมู่บ้าน |  |  |  | 9. | หนองหิน |  |  | (Nong Hin) |  |  | 10 หมู่บ้าน |  |
| 5. | เสาเล้า |  |  | (Sao Lao) |  |  | 14 หมู่บ้าน |  |  |  |  |  |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอหนองกุงศรีประกอบด้วยองค์กรปกครองส่วนท้องถิ่น 10 แห่ง ได้แก่
เทศบาลตำบลหนองกุงศรี ครอบคลุมพื้นที่บางส่วนของตำบลหนองกุงศรีและตำบลลำหนองแสน
เทศบาลตำบลหนองหิน ครอบคลุมพื้นที่บางส่วนของตำบลดงมูลและตำบลหนองหิน
เทศบาลตำบลคำก้าว ครอบคลุมพื้นที่ตำบลหนองกุงศรี (นอกเขตเทศบาลตำบลหนองกุงศรี)
เทศบาลตำบลหนองบัว ครอบคลุมพื้นที่ตำบลหนองบัวทั้งตำบล
เทศบาลตำบลหนองสรวง ครอบคลุมพื้นที่ตำบลหนองสรวงทั้งตำบล
เทศบาลตำบลดงมูล ครอบคลุมพื้นที่ตำบลดงมูล (นอกเขตเทศบาลตำบลหนองหิน)
เทศบาลตำบลหนองใหญ่ ครอบคลุมพื้นที่ตำบลหนองใหญ่ทั้งตำบล
องค์การบริหารส่วนตำบลโคกเครือ ครอบคลุมพื้นที่ตำบลโคกเครือทั้งตำบลและตำบลลำหนองแสน (นอกเขตเทศบาลตำบลหนองกุงศรี)
องค์การบริหารส่วนตำบลเสาเล้า ครอบคลุมพื้นที่ตำบลเสาเล้าทั้งตำบล
องค์การบริหารส่วนตำบลหนองหิน ครอบคลุมพื้นที่ตำบลหนองหิน (นอกเขตเทศบาลตำบลหนองหิน)
การศึกษา

สถาบันอาชีวศึกษา
วิทยาลัยการอาชีพหนองกุงศรี
แหล่งข้อมูลอื่น

หนองกุงศรีดอตคอม เก็บถาวร 2011-01-28 ที่ เวย์แบ็กแมชชีน เว็บไซต์รวมเรื่องราว กิจกรรมข่าวสาร และชุมชนของคนหนองกุงศรี
สยามดารา สตาร์ส อวอร์ดส์ 2011

สยามดารา สตาร์ส อวอร์ดส์ 2011 (Siamdara Stars Awards 2011) เป็นงานที่หนังสือพิมพ์สยามดาราจัดขึ้นเป็นครั้งที่ 4 เพื่อมอบรางวัลให้กับบุคคลที่อยู่ทั้งเบื้องหน้าและเบื้องหลังในแวดวงทางด้านงานเพลง ภาพยนตร์ และละครโทรทัศน์ ที่มีผลงานคุณภาพออกมาให้ประชาชนได้ชมกันตลอดรอบปีที่ผ่านมา นอกจากนี้ยังเป็นการร่วมฉลองครบรอบ 6 ปีของหนังสือพิมพ์สยามดารารายวัน โดยจัดงานขึ้นเมื่อวันที่ 30 มิถุนายน ที่ผ่านมา ณ ห้องมัฆวานรังสรรค์ สโมสรทหารบก  โดยมีรางวัลทั้งสิ้น 32 รางวัล ประกอบด้วย สาขาเพลงไทย-สากล 4 รางวัล, สาขาเพลงลูกทุ่ง 6 รางวัล, สาขาภาพยนตร์ 4 รางวัล, สาขาละครโทรทัศน์ 3 รางวัล และ รางวัลพิเศษ 15 รางวัล ดังนี้
รางวัลสยามดารา สตาร์ส อวอร์ดส์ 2011 > สาขาเพลงไทย-สากล

รางวัลนักร้องไทย-สากล ชายยอดนิยม เบิร์ด ธงไชย แมคอินไตย์
รางวัลนักร้องไทย-สากล หญิงยอดนิยม นิว, จิ๋ว
รางวัลนักร้องกลุ่มยอดนิยม โปเตโต้
รางวัลเพลงฮิตโดนใจ เพลง เบาเบา
รางวัลสยามดารา สตาร์ส อวอร์ดส์ 2011 > สาขาเพลงลูกทุ่ง

รางวัลนักร้องลูกทุ่งหญิงยอดเยี่ยม ต่าย อรทัย เพลง คนหนึ่งฝากชีวิตอีกคนคิดไม่ซื่อ
รางวัลนักร้องลูกทุ่งชายยอดเยี่ยม ยิ่งยง ยอดบัวงาม เพลง กันตรึมสการ์
รางวัลนักร้องลูกทุ่งยอดเยี่ยม ตั๊กแตน ชลดา เพลง เลือกคำว่าเจ็บเก็บไว้คนเดียว
รางวัลเพลงลูกทุ่งเพื่อชีวิตยอดเยี่ยม ศล อำพัน เพลง ฝนไม่ได้ตกทุกวัน
รางวัลเพลงลูกทุ่งยอดนิยม เพลง สวรรค์บ้านทุ่ง
รางวัลเพลงลูกทุ่งยอดนิยม เพลง เป็นเพื่อนไม่ได้ หัวใจอยากเป็นแฟน
รางวัลสยามดารา สตาร์ส อวอร์ดส์ 2011 > รางวัลผู้กำกับภาพยนตร์ยอดเยี่ยม

พุฒิพงศ์ พรหมสาขา ณ สกลนคร และ วศิน ปกป้อง จากภาพยนตร์ สิ่งเล็กเล็กที่เรียกว่า...รัก
ม.ล.พันธุ์เทวนพ เทวกุล จากภาพยนตร์ ชั่วฟ้าดินสลาย
บิณฑ์ บรรลือฤทธิ์ จากภาพยนตร์ ปัญญาเรณู
โสภณ ศักดาพิสิษฎ์ จากภาพยนตร์ ลัดดาแลนด์
วิศิษฏ์ ศาสนเที่ยง จากภาพยนตร์ อินทรีย์แดง
รางวัลสยามดารา สตาร์ส อวอร์ดส์ 2011 > รางวัลภาพยนตร์ยอดเยี่ยม

ปัญญาเรณู จาก BHIN BOOM BUSINESS
ชั่วฟ้าดินสลาย จาก สหมงคลฟิล์มฯ
สิ่งเล็กเล็กที่เรียกว่า...รัก จาก สหมงคลฟิล์มฯ
ลัดดาแลนด์ จาก GTH
Suck Seed ห่วยขั้นเทพ จาก GTH
รางวัลสยามดารา สตาร์ส อวอร์ดส์ 2011 > รางวัลนักแสดงนำหญิงยอดเยี่ยม สาขาภาพยนตร์

เฌอมาลย์ บุญยศักดิ์ จากภาพยนตร์ ชั่วฟ้าดินสลาย
หนึ่งธิดา โสภณ จากภาพยนตร์ กวน มึน โฮ
พิมพ์ชนก ลือวิเศษไพบูลย์ จากภาพยนตร์ สิ่งเล็กเล็กที่เรียกว่า...รัก
ปิยธิดา วรมุสิก จากภาพยนตร์ ลัดดาแลนด์
สุทธิดา หงษ์สา จากภาพยนตร์ ปัญญาเรณู
รางวัลสยามดารา สตาร์ส อวอร์ดส์ 2011 > รางวัลนักแสดงนำชายยอดเยี่ยม สาขาภาพยนตร์

ฉันทวิชช์  ธนะเสวี จากภาพยนตร์ กวน มึน โฮ
จิรายุ ละอองมณี จากภาพยนตร์ Suck Seed ห่วยขั้นเทพ
อนันดา เอเวอร์ริ่งแฮม จากภาพยนตร์ ชั่วฟ้าดินสลาย
อนันดา เอเวอร์ริ่งแฮม จากภาพยนตร์ อินทรีแดง
สหรัถ สังคปรีชา จากภาพยนตร์ ลัดดาแลนด์
รางวัลสยามดารา สตาร์ส อวอร์ดส์ 2011 > รางวัลนักแสดงดาวรุ่งหญิงยอดเยี่ยม

อุรัสยา เสปอร์บันด์ จากละคร ดวงใจอัคนี ช่อง 3
พิมพ์ชนก ลือวิเศษไพบูลย์ จากภาพยนตร์ สิ่งเล็กเล็กที่เรียกว่า...รัก
ดาวิกา โฮร์เน จากละคร เงากามเทพ ช่อง 7
คิมเบอร์ลี่ แอน โวลเทมัส จากละคร ธาราหิมาลัย ช่อง 3
ณัฐชา นวลแจ่ม จากภาพยนตร์ Suck Seed ห่วยขั้นเทพ
รางวัลสยามดารา สตาร์ส อวอร์ดส์ 2011 > รางวัลนักแสดงดาวรุ่งชายยอดเยี่ยม

ภาคิน คำวิลัยศักดิ์ จากละคร ข้ามเวลาหารัก ช่อง 5
ธนวรรธน์ วรรธนะภูติ จากละคร ดอกส้มสีทอง ช่อง 3
พชร จิราธิวัฒน์ จากภาพยนตร์ Suck Seed ห่วยขั้นเทพ
ศรัณย์ ศิริลักษณ์ จากละคร เสน่ห์บางกอก ช่อง 7
ธันวา สุริยจักร จากภาพยนตร์ ฮักนะสารคาม
รางวัลสยามดารา สตาร์ส อวอร์ดส์ 2011 > รางวัลนักแสดงสมทบยอดเยี่ยม

อภิษฎา เครือคงคา จากละคร ดอกส้มสีทอง ช่อง 3
ปุณยาพร พูลพิพัฒน์ จากละคร เพลิงพรหม ช่อง 7
สิริภรณ์ ยุกตะทัต จากละคร ระบำดวงดาว ช่อง 3
สหรัถ สังคปรีชา จากละคร มาลัยสามชาย ช่อง 5
รพีภัทร เอกพันธ์กุล จากละคร ค่าของคน ช่อง 7
รางวัลสยามดารา สตาร์ส อวอร์ดส์ 2011 > รางวัลจอมขโมยซีน

เกริก ชิลเลอร์ จากละคร ระบำดวงดาว ช่อง 3
บริบูรณ์ จันทร์เรือง จากละคร ชื่นชีวานาวี ช่อง 3
สุมณทิพย์ เหลืองอุทัย จากละคร ดวงใจอัคนี ช่อง 3
ค่อม ชวนชื่น จากภาพยนตร์ สุดเขตสเลดเป็ด
พิมพ์นิภา จิตตธีรโรจน์ จากละคร เธอกับเขาและรักของเรา ช่อง 7
รางวัลสยามดารา สตาร์ส อวอร์ดส์ 2011 > รางวัลร้ายได้ใจ

อุษามณี ไวทยานนท์ จากละคร เพลิงพรหม ช่อง 7
เฌอมาลย์ บุญยศักดิ์ จากละคร ระบำดวงดาว ช่อง 3
อรจิรา แหลมวิไล จากละคร มาลัยสามชาย ช่อง 5
ไอยวริญท์ โอสถานนท์ จากละคร เคหาสสีแดง 3
รินลณี ศรีเพ็ญ จากละคร มงกุฎดอกส้ม ช่อง 3
รางวัลสยามดารา สตาร์ส อวอร์ดส์ 2011 > รางวัลละครยอดฮิต

ดอกส้มสีทอง จากช่อง 3
4 หัวใจแห่งขุนเขา จากช่อง 3
วนิดา จากช่อง 3
ป่านางเสือ จากช่อง 7
มาลัยสามชาย จากช่อง 5
รางวัลสยามดารา สตาร์ส อวอร์ดส์ 2011 > รางวัลละครยอดเยี่ยม

4 หัวใจแห่งขุนเขา จากช่อง 3
ค่าของคน จากช่อง 7
ดอกส้มสีทอง จากช่อง 3
ข้ามเวลาหารัก จากช่อง 5
ระบำดวงดาว จากช่อง 3
รางวัลสยามดารา สตาร์ส อวอร์ดส์ 2011 > รางวัลผู้กำกับยอดเยี่ยม

ยุทธนา ลอพันธ์ไพบูลย์ จากละคร ดวงใจอัคนี ช่อง 3
ยุทธนา ลอพันธ์ไพบูลย์ จากละคร วนิดา ช่อง 3
ถกลเกียรติ วีรวรรณ จากละคร ข้ามเวลาหารัก ช่อง 5
กฤษฎา เตชะนิโลบล จากละคร ระบำดวงดาว ช่อง 3
พีรพล เธียรเจริญ จากละคร เธอกับเขาและรักของเรา ช่อง 7
รางวัลสยามดารา สตาร์ส อวอร์ดส์ 2011 > รางวัลนักแสดงนำหญิงยอดเยี่ยม

อารยา เอ ฮาร์เก็ต จากละคร ดอกส้มสีทอง ช่อง 3
ทักษอร ภักดิ์สุขเจริญ จากละคร วนิดา ช่อง 3
เฌอมาลย์ บุญยศักดิ์ จากละคร ระบำดวงดาว ช่อง 3
เขมนิจ จามิกรณ์ จากละคร เธอกับเขาและรักของเรา ช่อง 7
วรนุช วงษ์สวรรค์ จากละคร ค่าของคน ช่อง 7
รางวัลสยามดารา สตาร์ส อวอร์ดส์ 2011 > รางวัลนักแสดงนำชายยอดเยี่ยม

เจษฎาภรณ์ ผลดี จากละคร วนิดา ช่อง 3
ณเดชน์ คูกิมิยะ จากละคร ดวงใจอัคนี ช่อง 3
ณวัฒน์ กุลรัตนรักษ์ จากละคร ค่าของคน ช่อง 7
ธีรเดช วงศ์พัวพันธ์ จากละคร 365 วันแห่งรัก ช่อง 3
อรรคพันธ์ นะมาตร์ จากละคร บันไดดอกรัก ช่อง 7
รางวัลพิเศษสยามดารา สตาร์ส อวอร์ดส์

รางวัลสตาร์เซ็กซี่ เมย์ พิชญ์นาฏ
รางวัลหนุ่มเจ้าเสน่ห์ หลุยส์ สก๊อต
รางวัลสวยทิ่มใจ เขมนิจ จามิกรณ์
รางวัลขวัญใจสยามดารา พัชราภา ไชยเชื้อ
รางวัลขวัญใจมหาชน ณเดชน์ คูกิมิยะ
รางวัลบุคคลทรงคุณธรรมบุคคลทรงคุณค่าของวงการภาพยนตร์ สมบัติ เมทะนี
รางวัลบุคคลทรงคุณธรรมบุคคลทรงคุณค่าของวงการละคร ไพรัช สังวริบุตร
รางวัลบุคคลทรงคุณธรรมบุคคลทรงคุณค่าของวงการดนตรี สุเทพ วงศ์กำแหง
| ด ค กรางวัลบันเทิงไทย |
| --- | --- |
ตุ๊กตาทอง / พระราชทานพระสุรัสวดี:  2500  2501  2502  2503  2505  2506  2507  2508  2516/17  2518/19  2520  2522  2524  2525  2526  2527  2528  2529  2530  2531  2532  2533  2534  2535  2536  2537  2538  2539  2540  2541  2542  2543  2544  2545  2547  2549  2555  2557  2560  2563  2564  2565 
สุพรรณหงส์ทองคำ:  2521  2523  2524  2525  2526  2529  2530 
ภาพยนตร์แห่งชาติ สุพรรณหงส์:  ภาพยนตร์  ผู้กำกับภาพยนตร์  นักแสดงนำชาย  นักแสดงนำหญิง  นักแสดงสมทบชาย  นักแสดงสมทบหญิง  2534  2535  2536  2537  2538  2539  2540  2541  2542  2543  2544  2545  2546  2547  2548  2549  2550  2551  2552  2553  2554  2555  2556  2557  2558  2559  2560  2561  2562–2563 
รางวัลชมรมวิจารณ์บันเทิง:  2533  2534  2535  2536  2537  2540  2541  2542  2543  2544  2545  2546  2547  2548  2549  2550  2551  2552  2553  2554  2555  2556  2557  2558  2559  2560  2561  2562  2563 
คมชัดลึก อวอร์ด:  2546  2547  2548  2549  2550  2551  2552  2553  2554  2555  2556  2557  2558  2559  2561  2562  2563  2564 
เฉลิมไทยอวอร์ด:  2546  2547  2548  2549  2550  2551  2552  2553  2555 
แชนแนลวีไทยแลนด์มิวสิกวีดีโออวอร์ดส:  2545  2546  2547  2548  2549  2552  2554 
ไนน์เอ็นเตอร์เทน อวอร์ดส์:  2550  2551  2552  2553  2554  2555  2556  2557  2558  2559  2560  2561  2566  2567 
ท็อปอวอร์ด:  2543  2544  2545  2546  2547  2548  2549  2550  2551  2552  2553  2555 
สตาร์ เอนเตอร์เทนเม้นท์ อวอร์ดส์:  2544  2546  2547  2548  2549  2550  2551  2552 
ทีวีพูลสตาร์ปาร์ตี้อวอร์ดส์:  2550  2551  2552  2553  2554  2555  2556 
รางวัลนาฏราช:  2552  2553  2554  2555  2556  2557  2558  2559  2560  2561  2562  2563  2564 
รางวัลโทรทัศน์ทองคำ:  นักแสดงนำชาย  นักแสดงนำหญิง  นักแสดงสมทบชาย  นักแสดงสมทบหญิง 
สยามดารา สตาร์ส อวอร์ดส์:  2551  2552  2553  2554  2555  2556  2557  2558  2559  2561 
เพชรในเพลง:  2547  2548  2549  2550  2551  2552  2553  2554  2555  2556  2557  2558  2563  2564 
รางวัลสตาร์พิคส์:  นักแสดงนำชาย  นักแสดงนำหญิง  นักแสดงสมทบชาย  นักแสดงสมทบหญิง  2546  2547  2548  2549  2550  2551  2552  2553  2554  2555  2556  2557  2558  2559  2560  2561  2562  2563 
ดาราเดลี่ อวอร์ดส์:  2554  2556  2557  2558  2559  2560  2561  2562 
รางวัลแยกตามประเภท:  ภาพยนตร์ยอดเยี่ยม  นักแสดงนำชาย  นักแสดงนำหญิง  นักแสดงประกอบชาย  นักแสดงประกอบหญิง  กำกับการแสดง  บทภาพยนตร์  บทภาพยนตร์ดัดแปลง  กำกับภาพ  ลำดับภาพ  บันทึกเสียง  พากย์เสียง  กำกับศิลป์  เครื่องแต่งกาย  เพลงประกอบ  ดนตรีประกอบ  เทคนิคการสร้างภาพพิเศษ
เจ้าหญิงรัตติกาล

| เจ้าหญิงรัตติกาล |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
วงศ์ย่อย:: Epidendroideae
เผ่า:: Epidendreae
เผ่าย่อย:: Laeliinae
สกุล:: Brassavola
สปีชีส์:: B.  nodosa
ชื่อทวินาม
Brassavola nodosa (L.) Lindl. (1831)

ชื่อพ้อง
 Epidendrum nodosum L. (1753) (Basionymum)  Cymbidium nodosum (L.) Sw. (1799)  Bletia nodosa (L.) Rchb.f. (1862)  Brassavola rhopalorrhachis Rchb.f. (1852)  Bletia rhopalorrhachis (Rchb.f.) Rchb.f. (1862)  Brassavola nodosa var. rhopalorrhachis  Schltr. (1919)  Brassavola scaposa Schltr. (1919)
เจ้าหญิงรัตติกาล ชื่อวิทยาศาสตร์: 'Brassavola nodosa' เป็นกล้วยไม้ขนาดเล็กและหายาก เป็นพืชพื้นเมืองของหมู่เกาะอินดีสตะวันตก เม็กซิโก เวเนซุเอลาและเปรู ดอกบานและส่งกลิ่นหอมตอนเย็น จำนวนโครโมโซมเป็น 2n = 40
อุทยานประวัติศาสตร์แห่งชาติอินดิเพนเดนซ์

หอเอกราช
อุทยานประวัติศาสตร์แห่งชาติอินดิเพนเดนซ์ (Independence National Historical Park)  ตั้งอยู่ในเมืองฟิลาเดลเฟีย เป็นสถานที่สำคัญมากที่สุดแห่งหนึ่งของสหรัฐอเมริกา หอเอกราช ซึ่งเป็นสถานที่ประกาศอิสรภาพตั้งอยู่ในสวนที่เมืองฟิลาเดลเฟีย ซึ่งได้ประกาศเอกราชไว้ในปี ค.ศ 1776 คำประกาศเขียนโดยโธมัส เจฟเฟอร์สัน แถลงว่าอาณานิคมอเมริกา 13 แห่งขอแยกตัวจากอังกฤษ ระฆังเสรี ที่ได้ลั่นเมื่อวันประกาศก็อยู่ที่ส่วนสาธารณะแห่งนี้ด้วย
อุทยานผักพื้นบ้านเพื่อการยังชีพเฉลิมพระเกียรติ บึงฉวาก

[[== อุทยานผักพื้นบ้านเฉลิมพระเกียรติบึงฉวาก ดำเนินการโดยกรมส่งเสริมการเกษตร พื้นที่ 26 ไร่ จัดตั้งขึ้นเพื่อเป็นการเฉลิมฉลองเนื่องในวโรกาสที่พระบาทสมเด็จพระเจ้าอยู่หัวภูมิพลอดุลยเดช มีพระชนมายุครบ 72 พรรษา รวมทั้งสร้างจิตสำนึกให้ประชาชนทั่วไปเห็นคุณค่า และอนุรักษ์พืชผักพื้นบ้าน โดยการรวบรวมพืชผักพื้นบ้านจากทั่วทุกภูมิภาคของประเทศไทย กว่า 500 ชนิด เพื่อให้ประชาชนทั่วไปได้ศึกษาถึงการปลูก การขยายพันธุ์ การบริโภค ตลอดจน คุณประโยชน์อื่น ๆ ของผักพื้นบ้าน ทั้งประเภทไม้ยืนต้น ไม้พุ่ม ไม้ล้มลุก ไม้เถาเลื้อย ไม้น้ำ และไม้ในที่ชื้นแฉะ ภายในอุทยานมีการจัดภูมิทัศน์อย่างสวยงาม มีอาคารศูนย์ข้อมูล มีห้องสมุดให้บริการความรู้เกี่ยวกับผักพื้นบ้าน ห้องแสดงนิทรรศการ ห้องจำหน่ายผลิตภัณฑ์ต่าง ๆ จากผักพื้นบ้าน นอกจากนี้ยังมีการส่งเสริมให้เกษตรกรบริเวณรอบบึงฉวาก มีรายได้จากการจำหน่ายต้นพันธุ์ และผลผลิตจากผักพื้นบ้าน โดยมีเจ้าหน้าที่ให้บริการความรู้อย่างต่อเนื่อง 
จุดเที่ยวชม ภายในอุทยานผักพื้นบ้าน
ศูนย์บริการท่องเที่ยวเกษตร บริเวณอาคารเอนกประสงค์ แสดงข้อมูลแหล่งท่องเที่ยวภายในบึงฉวาก 
อาคารสำนักงาน ประกอบด้วย ห้องประชุม/ชมวีดิทัศน์ ห้องแสดงนิทรรศการผักพื้นบ้าน ห้องสมุด /ศูนย์ข้อมูลผักพื้นบ้าน และห้องจำหน่ายผลิตภัณฑ์ 
ลานเอนกประสงค์ อยู่บริเวณใจกลางอุทยาน ประกอบด้วย ซุ้มไม้เลื้อย ซุ้มไม้กระทะ ซุ้มสามเหลี่ยม ที่นั่งพักผ่อน พร้อมถังขยะ 
สวนไม้น้ำ จัดแสดงพันธุ์พืชน้ำหลายชนิด 
เรือนเพาะชำกล้าไม้ สำหรับปลูกซ่อมบำรุงภายในอุทยาน และแจกจ่ายแก่เกษตรกรผู้สนใจ 
โรงเรือนปลูกพืชระบบระบายน้ำ สำหรับทดสอบการปลูกพืชจากภูมิภาคต่าง ๆ และการปลูกพืชไร้ดิน
อุทยานผักพื้นบ้านเพื่อการยังชีพ เฉลิมพระเกียรติบึงฉวาก 
ได้รวบรวมผักพื้นบ้านจากทั่วทุกภาคของประเทศไทยกว่า 500 ชนิด มีทั้งไม้ยืนต้น ไม้เลื้อย ไม้ล้มลุกและไม้ชื้นแฉะ สิ่งที่น่าสนใจได้แก่ น้ำเต้าสี่เหลี่ยม บวบหอมขนาดใหญ่ เป็นต้น นอกจากนี้ยังมีโรงปลูกพืชระบบระเหยน้ำ และสาธิตการปลูกพืชไร้ดินให้ชม ==]]
เขตฮิงาชิยามะ

| เขตฮิงาชิยามะ 東山区 |
| --- | --- |
เขตของนครเกียวโต

ที่ตั้งของเขตฮิงาชิยามะในนครเกียวโต
จัดตั้ง: ค.ศ. 1929
พื้นที่
 • ทั้งหมด: 7.48 ตร.กม. (2.89 ตร.ไมล์)
ความสูงจุดสูงสุด: 242 เมตร (794 ฟุต)
ความสูงจุดต่ำสุด: 25 เมตร (82 ฟุต)
ประชากร (October 1, 2015)
 • ทั้งหมด: 39,044 คน
 • ความหนาแน่น: 5,200 คน/ตร.กม. (14,000 คน/ตร.ไมล์)
เขตเวลา: UTC+9 (เวลามาตรฐานญี่ปุ่น)
เว็บไซต์: www.city.kyoto.lg.jp/higasiyama/
เขตฮิงาชิยามะ (ญี่ปุ่น: 東山区; โรมาจิ: ฮิงาชิยามะ-กุ) เป็นหนึ่งใน 11 เขตการปกครองในนครเกียวโต จังหวัดเกียวโต ชื่อเขตนี้มีความหมายว่า "ภูเขาตะวันออก" ทางตะวันตกติดต่อกับเขตชิโมเงียวโดยมีแม่น้ำคาโมะคั่นอยู่ เขตฮิงาชิยามะเป็นที่ตั้งของสถานที่ท่องเที่ยวทางประวัติศาสตร์มากมาย อาทิ มรดกโลกวัดคิโยมิซุ ศาลเจ้ายากาซะ ย่านกิอง วัดซันจูซังเง็ง และพิพิธภัณฑ์แห่งชาติเกียวโต
แหล่งข้อมูลอื่น

คู่มือการท่องเที่ยว Kyoto/Higashiyama จากวิกิท่องเที่ยว (ในภาษาอังกฤษ)
วิกิมีเดียคอมมอนส์มีสื่อเกี่ยวกับ Higashiyama-ku, Kyoto
เว็บไซต์ทางการ (ญี่ปุ่น)
สินีนาฏ โพธิเวส

| สินีนาฏ โพธิเวส |
| --- | --- |
ชื่อเกิด: สินีนาฏ โพธิเวส
ชื่ออื่น: อี๊ด
เกิด: 16 มีนาคม พ.ศ. 2471 จังหวัดพระนคร ประเทศสยาม
เสียชีวิต: 5 กรกฎาคม พ.ศ. 2560 (89 ปี) กรุงเทพมหานคร​ ประเทศไทย
คู่สมรส: หม่อมหลวงขาบ กุญชร (2489−2529)
อาชีพ: นักแสดง
ปีที่แสดง: พ.ศ. 2498 − 2560
ผลงานเด่น: อาม่า จากละครซิตคอม เฮง เฮง เฮง
โทรทัศน์ทองคำ: พ.ศ. 2548 − รางวัลเกียรติยศคนทีวี
สินีนาฏ โพธิเวส (16 มีนาคม พ.ศ. 2472 − 5 กรกฎาคม พ.ศ. 2560) ชื่อเล่น อี๊ด เป็นนักแสดงและนักพากย์หญิงชาวไทย
ประวัติ

สินีนาฏ โพธิเวส เกิดเมื่อวันที่ 16 มีนาคม พ.ศ. 2471 สำเร็จการศึกษาจากโรงเรียนนาฏศิลป กรมศิลปากร เธอสมรสกับหม่อมหลวงขาบ กุญชร อดีตเลขาธิการนายกรัฐมนตรี มีบุตรสาว 4 คน คือ พิมพ์แข กุญชร ณ อยุธยา อรดา กุญชร ณ อยุธยา พัชรา กุญชร ณ อยุธยา (บัวทอง) จันทนาฏ กุญชร ณ อยุธยา มีหลานทั้งหมด 5 คน 1.น.ส.พิมพ์เพชร กุญชร 2.นายพัฒนพล กุญชร 3.น.ส.พิกุลกรอง มินทะขิน 4.น.ส.จิรภัทร ชิตท้วม 5.นายสิทธิกานต์ บัวทอง หลานที่อยู่ในวงการบันเทิง คือ พัฒนพล มินทะขิน ซึ่งเป็นบุตรชายของพิมพ์แข กุญชร ณ อยุธยา
สินีนาฏเข้าสู่วงการบันเทิงโดยเริ่มจากการเป็นข้าราชการที่กรมศิลปากร ต่อมาจำนง รังสิกุล ชักชวนให้แสดงละครเรื่องแรก คือเรื่อง ดึกเสียแล้ว ทางช่อง 4 บางขุนพรหม เมื่อปี พ.ศ. 2498 พร้อมกับสอาด เปี่ยมพงษ์สานต์ และเทิ่ง สติเฟื่อง หลังจากนั้นก็มีผลงานการแสดงมากมาย เธอจึงได้รับการยกย่องเป็นนักแสดงอาวุโสที่มีบทบาทในวงการบันเทิงเป็นอย่างยิ่ง และผลงานที่มีชื่อเสียงมากที่สุดในบทบาท "อาม่า" จากซิทคอมเรื่อง "เฮง เฮง เฮง" ที่สร้างเสียงหัวเราะให้ผู้ชมมายาวนานกว่า 15 ปี
สินีนาฏ โพธิเวส ถึงแก่กรรมอย่างสงบเมื่อเวลา 02.00 น. ของเช้าวันที่ 5 กรกฎาคม พ.ศ. 2560 จากโรคชรา สิริอายุ 89 ปี โดยเบื้องต้นครอบครัวมีกำหนดการรดน้ำศพที่วัดตรีทศเทพวรวิหาร มีพิธีพระราชทานเพลิงศพเมื่อวันที่ 12 ตุลาคม พ.ศ. 2560 ณ วัดตรีทศเทพวรวิหาร
ผลงานการแสดง > ละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2498-2500 | ละครสั้นชุด พ่อท้วมแม่อี๊ด  | ช่อง 4 | อี๊ด | ร่วมกับ ท้วม ทรนง, สะอาด เปี่ยมพงศ์สานต์ |
2498-2500:
ผลงานการแสดง > ซิตคอม

ละครซิตคอม เฮง เฮง เฮง (ช่อง 7 : 2545 − 2549 / ช่อง 3 : 2549 − 2558 / ช่องวัน 31 : 2558 − 2559)
ละครซิตคอม บุญดีผีคุ้ม รับเชิญ ตอนยายสำอางค์  (ช่อง 9) ออกอากาศวันที่ 14 สิงหาคม 2548
ละครซิตคอม เป็นต่อ รับเชิญ ตอนอาม่าพาเพลิน (ช่อง 3) ออกอากาศ 12 พฤศจิกายน 2552
ผลงานการแสดง > ซีรีส์

ละครซีรีส์ เซน...สื่อรักสื่อวิญญาณ รับเชิญ ตอนคำสั่งเสีย (ช่อง 5) ออกอากาศ 16 พฤษภาคม 2557
มาลี เพื่อนรัก..พลังพิสดาร (ช่องจีทีเอชออนแอร์,  จีเอ็มเอ็ม 25)
ผลงานการแสดง > ภาพยนตร์

2514 ในสวนรัก
2515 แม่ยาย
2516 หนองบัวแดง
2516 ธนูสวาท
2516 มารรัก
2519 อัศวิน 19
2518 ข้าวนอกนา
2521 เจ้าสาวคืนเดียว
2550 ยังไงก็รัก
ผลงานการแสดง > ละครเวที

2507 จันทกินรี
รางวัล

รางวัลโทรทัศน์ทองคำ  พ.ศ. 2548 สาขารางวัลเกียรติยศคนทีวี
เกด

| เกด |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: อันดับกุหลาบป่า Ericales
วงศ์:: วงศ์พิกุล Sapotaceae
สกุล:: Manilkara Manilkara (Roxb.) Dubard
สปีชีส์:: Manilkara hexandra
ชื่อทวินาม
Manilkara hexandra (Roxb.) Dubard

ชื่อพ้อง
 Mimusops hexandra Roxb. (basionym)
เกด หรือ ราชายตนะ (ชื่อวิทยาศาสตร์: Manilkara hexandra) เป็นพันธุ์ไม้มงคลพระราชทานและดอกไม้ประจำจังหวัดประจวบคีรีขันธ์ ชื่อเกดปรากฏในวรรณคดีเรื่องขุนช้างขุนแผนและรามเกียรติ์ (เรื่องหลังเป็นพระราชนิพนธ์ในรัชกาลที่ 1) ในพุทธประวัติ ต้นราชายตนะเป็นที่ประทับในสัปดาห์ที่ 7 หลังจากการตรัสรู้